આયશાએ વર્ષ ૨૦૦૩માં બિઝનેસમેન સમીર વાશી સાથે લગ્ન કર્યાં. તે બંનેની એક પુત્રી પણ છે. ૧૧ વર્ષની ઉંમરમાં ડેબ્યૂ કરનારી આયશાએ ‘ખિલાડી’, ‘જો જીતા વહી સિકંદર’, ‘બલમા’, ‘રંગ’ અને ‘વક્ત હમારા હૈ’ જેવી સફળ ફિલ્મો આપી. તેણે આમિર ખાન, સલમાન ખાન અને અક્ષયકુમાર જેવા ઘણા સુપરસ્ટાર સાથે કામ કર્યું છે. આયશાએ કહ્યું હતું કે કરિયર ખતમ કરવા માટે ફિલ્મો ફ્લોપ થાય તેની રાહ જોવી તેના કરતાં યોગ્ય સમયે આગળ વધવું જોઈએ. આયશાની જેમ જ ઈન્ડસ્ટ્રીમાં ઘણી અભિનેત્રીઓ હતી, જેમણે બોલિવૂડને અચાનક જ અલવિદા કહી દીધું.